دموکراتیک کنگو جمهوریتی نینگ لوالابا ایالتیده یوک ریلی نینگ خط دن چیقیب کیتیشی عاقبتیده هلاک بولگن لر سانی 75 نفر گه ییتدی.
جمهوررئیسلیک تامانیدن تویتر آرقه لی بیریلگن بیاناتده, لوالابا ایالتیده یوز بیرگن اوشبو حادثه عاقبتیده حیاتی نی یوقاتگن لر سانی نینگ 75 نفر گه ییتگن لیگی و کوپلب کیشی نینگ یره لنگن لیگی بیلدیریلدی.
بیاناتده, جمهوررئیس فلیکس تشیسکیدی نینگ حیاتی نی یوقاتگن کیشی لرنینگ عایله لری گه قیغوداشلیک بیلدیرگن لیگی معلوم قیلیندی.
ممنوع ایکن لیگی گه قره مسدن یوک ریل لری نینگ یولاوچی انتقال ایتتیریاتگن لیگی سببلی اولگن کیشی لر سانی نینگ آرتیب کیتیشی بوییچه خواطر بیلدیریلماقده.
شنبه کونی, لوالابا ایالتی گه باغلیق لوبودی منطقه سیدن لوبومباشی تامان کیتیاتگن یوک ریلی, انیقلنمه گن بیر سبب بیلن خط دن چیقیب کیتدی.
حادثه نینگ یوز بیرگن دستلبکی ساعت لرده اوشبو حادثه عاقبتیده 60 کیشی نینگ اولگن لیگی بیلدیریلگن ایدی
نایجریاده ترور تشکیلاتی بوکو حرام گه قرشی حربی عملیات اویوشتیریلدی
